
     REPUBLIKA HRVATSKA
     TRGOVAČKI SUD U OSIJEKU

R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom predmetu predlagatelja KICKBOXING KLUB TVRĐA, Osijek, Franje Kuhača 10 za otvaranje stečajnog postupka nad dužnikom KICKBOXING KLUB TVRĐA, Osijek, Franje Kuhača 10, OIB: 58578260267, registarski broj: 14004461, dana 18. svibnja 2018. g.,
	
r i j e š i o   j e

1. Pokreće se prethodni postupak radi utvrđivanja uvjeta za otvaranje stečajnog postupka nad dužnikom KICKBOXING KLUB TVRĐA, Osijek, Franje Kuhača 10, OIB: 58578260267, registarski broj: 14004461.  
1. Zakazuje se ročište radi izjašnjenja o prijedlogu za dan 5. srpanj 2018. u 10,45 sati u zgradi ovog suda u Osijeku, Zagrebačka br. 2, soba br. 36/II, na koje se pozivaju sve zainteresirane stranke dostavom ovog rješenja.
1. U ovom postupku imenuje se privremeni stečajni upravitelj u osobi Jozo Perić, Velika, Dr. F. Tuđmana 28, OIB: 83577001032.
1. Privremeni stečajni upravitelj dužan je u primjerenom roku, a najdulje u roku od 8 dana prije održavanja ročišta dostaviti stečajnom sucu izvješće o financijsko gospodarskom stanju stečajnog dužnika, te mogućnostima provođenja stečajnog postupka nad njegovom imovinom.
1. Privremeni stečajni upravitelj ovlašten je stupiti u poslovne prostorije dužnika, te tamo provesti sve radnje.
1. Dužnik, odnosno zakonski zastupnik dužnika, dužan je privremenom stečajnom upravitelju dopustiti uvid u knjige i svu poslovnu dokumentaciju dužnika, pružiti mu sve potrebne obavijesti, pod prijetnjom zakonskih posljedica.


Obrazloženje


	Predlagatelj koji je ujedno i dužnik KICKBOXING KLUB TVRĐA, Osijek, podnio je  dana 11. travnja 2018. g., na propisanom obrascu, prijedlog za otvaranje  stečajnog postupka nad dužnikom. 

U prijedlogu predlagatelj navodi da kod dužnika postoji stečajni razlog budući da dužnik nema imovinu i ne može podmiriti obveze za javna davanja i prema dobavljačima a što je razvidno iz knjigovodstvene kartice. Ujedno u spis dostavlja bruto bilancu od 1.1.2018. g. do 3.4.2018. g., stanje konta dobavljača, knjigovodstvenu karticu, promet po računu.

Slijedom navedenog a sukladno čl. 115 Stečajnog zakona (NN 71/15) valjalo je donijeti rješenje o pokretanju prethodnog postupka radi utvrđivanja pretpostavki za otvaranje stečajnog postupka (prethodni postupak). 

 	Također, temeljem čl. 115. st. 2. citiranog zakona imenovan je privremeni stečajni upravitelj u osobi Jozo Perić, Velika, Dr. F. Tuđmana 28, OIB: 83577001032 (automatski odabir), radi utvrđivanja stanja imovine dužnika, nakon čega stečajni sudac može donijeti odluku u ovom postupku.



	U Osijeku 18. svibnja 2018. g.


Zapisničar:
Danijela Sekulić
								STEČAJNA SUTKINJA:
							  	          Nada Roso


	
POUKA O PRAVNOM LIJEKU:
Protiv ovog rješenja nije dopuštena posebna žalba (čl. 115. st. 1. Stečajnog zakona).

DNA
1. priv. st. upravitelj Jozo Perić, Velika, Dr. F. Tuđmana 28
1. FINA 
1. dužnik 
1. ŽDO Osijek
1. e-ogl. pl. 
1. R- 5.7.

